Oficialusis leidinys L 123 , 27/04/2004 p. 0111 - 0112



Komisijos sprendimas 2004 m. balandžio 26 d. patvirtinantis nepaprastosios padėties planus dėl paukščių gripo ir Niukaslio ligos kontrolės (pranešta dokumentu Nr. C(2004) 1517) (tekstas svarbus EEE) (2004/402/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 21 straipsnį, atsižvelgdama į 1992 m. gegužės 19 d. Tarybos direktyvą 92/40/EEB, nustatančią Bendrijos paukščių gripo kontrolės priemones [1], ypač į jos 17 straipsnio 4 dalies antrą pastraipą, atsižvelgdama į 1992 m. liepos 14 d. Tarybos direktyvą 92/66/EEB, nustatančią Bendrijos Niukaslio ligos kontrolės priemones [2], ypač į jos 21 straipsnio 4 dalies antrą pastraipą, kadangi: (1) 2004 m. sausio 26 d. Komisijos sprendimu 2004/102/EB, patvirtinančiu nepaprastosios padėties planus dėl paukščių gripo ir Niukaslio ligos kontrolės [3], yra patvirtinti esamų valstybių narių nepaprastosios padėties planai. (2) Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija yra pateikusios patvirtinimui nacionalinius nepaprastosios padėties planus dėl paukščių gripo ir Niukaslio ligos kontrolės. (3) Minėti nepaprastosios padėties planai atitinka Direktyvose 92/40/EEB ir 92/66/EEB nustatytus kriterijus ir, jeigu bus reguliariai papildomi nauja informacija bei sėkmingai įgyvendinti, leis pasiekti norimus tikslus. (4) Dėl to naujųjų valstybių narių pateikti planai turėtų būti patvirtinti. Siekiant aiškumo, šiuo sprendimu turėtų būti patvirtinti ir esamų valstybių narių nepaprastosios padėties planai. (5) Dėl to Sprendimas 2004/102/EB turėtų būti panaikintas ir pakeistas šiuo sprendimu. (6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Šiuo sprendimu patvirtinami priede išvardyti esamų valstybių narių pateikti nepaprastosios padėties planai dėl paukščių gripo ir Niukaslio ligos kontrolės. 2. Šiuo sprendimu patvirtinami priede išvardyti naujųjų valstybių narių pateikti nepaprastosios padėties planai dėl paukščių gripo ir Niukaslio ligos kontrolės. 2 straipsnis 1 straipsnio 2 dalies nuostata taikoma tik tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis, ir tik nuo jos įsigaliojimo dienos. 3 straipsnis Sprendimas 2004/102/EB panaikinamas. 4 straipsnis Šis sprendimas skirtas valstybėms narėms. Priimta Briuselyje, 2004 m. balandžio 26 d. Komisijos vardu David Byrne Komisijos narys [1] OL L 167, 1992 6 22, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). [2] OL L 260, 1992 9 5, p. 1. Direktyva su paskutiniais pakeitimais, padarytais, Reglamentu (EB) Nr. 806/2003. [3] OL L 30, 2004 2 4, p. 22. -------------------------------------------------- PRIEDAS Esamų ir 1 straipsnyje nurodytų naujųjų valstybių narių sąrašas Kodas | Šalis | AT | Austrija | BE | Belgija | CY | Kipras | CZ | Čekijos Respublika | DE | Vokietija | DK | Danija | EE | Estija | EL | Graikija | ES | Ispanija | FI | Suomija | FR | Prancūzija | HU | Vengrija | IE | Airija | IT | Italija | LV | Latvija | LT | Lietuva | LU | Liuksemburgas | MT | Malta | NL | Nyderlandai | PL | Lenkija | PT | Portugalija | SE | Švedija | SI | Slovėnija | SK | Slovakija | UK | Jungtinė Karalystė | --------------------------------------------------